《戏作家酿二首》
宋代·苏辙

我饮半合耳，晨兴不可无。
千钱买一斗，众口分须臾。
月俸本有助，法许吏未俞。
愍愍坐相视，馋涎落盘盂。
颍潩旧乏水，粳糯贵如珠。
今年利陂堨，碓声喧里闾。
典衣易锺釜，入瓮生醍醐。
欢欣走童孺，左右陈肴蔬。
细酌奉翁媪，余润沾庖厨。
诘朝日南至，相戒留全壼。
一家有喜色，经冬可无沽。
莫怪杜拾遗，斗水宽忧虞。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。